钦定古今图书集成/理学汇编/经籍典/第080卷 > 宋朱子语录 > 《六十四卦》
## 钦定古今图书集成/理学汇编/经籍典/第080卷 > 宋朱子语录 > 《六十四卦》

《林学蒙》问：“所以名卦之例非一端。有兼取二义二象
者，有专取二义者，有专取二象者，有兼取二象与人
情者，有专取人情者，有兼取二象与阴阳之位者，有
取卦爻画兼二象者，有取变卦者，有取爻画之形与
二义者，有不可晓者。”答云：“且逐卦玩索，当见各有意
味，不须如此安排，贪多涉浅，劳心费力，不济得事。”
又问：“六十四卦重于伏羲，果否？”答云：“此不可考。或谓
‘耒耜、市井’，已取重卦之象，则疑伏羲已重卦。或者又
谓此十三卦皆云盖取，则亦疑词，未必因见此卦而
制此物也。今无所考，只说得到此，以上当且阙之。但
既有八卦，则六十四卦已在其中，不可不知耳。”
辅广问：“先生说伏羲画卦皆自然，不曾用些子心思
智虑，只是借伏羲手画出耳。唯其出于自然，故以之
占筮，则灵验否？”先生曰：“然。自太极生两仪，只管画去，
到得后来，更画不迭，正如磨面相似，四下都恁地，自
然撒出来。”

《易》六十四卦，无非言吉凶祸福；《书》四十八篇，无非言
灾祥成败；《诗》之雅、颂，极陈福禄寿考之盛，以歆动其
君，而告之戒之者尤不为少。

须是以身体之。且如六十四卦，须六十四人身上看；
三百八十四爻，又做三百八十四人身上小底事看。
《易》之所说皆是假设，不必是有恁地事。假设如此，则
如此；假设如彼，则如彼。设有这般事来，人处这般地
位，便当恁地应。

近日学者病在好高。读《论语》未问“学而时习”，便说一
贯。读《孟子》未言“梁王问利”，便说尽心。读《易》，未看六十
四卦，便先读《系辞》。

吕辉问：“乾坤坎离、《中孚》《小过》、大过损，八卦番覆不成
两卦，是如何？”曰：“兑是番转底巽，震只是番转底《艮》，六
十四卦，就此八卦中又只有四卦，乾坤坎离是也。中
孚又是大底离，小过是大底坎。”〈阙〉是双夹底《坎》，《大过》
是厚画底《坎》，《损》是一个大画底《离》。

一卦又各生六十四卦，则本卦为内卦，所生之卦为
外卦，是个十二爻底卦